На основу члана 48. Закона о државној управи („Службени гласник РСˮ, бр. 79/05, 101/07, 95/10 и 99/14), а у вези са чланом 60. Закона о шумама („Службени гласник РСˮ, бр. 30/10, 93/12 и 89/15),

Вршилац дужности директора Управе за шуме Министарства пољопривреде и заштите животне средине, доноси

**И Н С Т Р У К Ц И Ј У**

**о вођењу евиденције дрвета стављеног у промет**

Чланом 60. став 9. Закона о шумама утврђено је да је лице које ставља дрво у промет, осим физичког лица које ставља у промет дрво за сопствене потребе, дужно да о томе води евиденцију на прописани начин.

Начин вођења евиденције дрвета стављеног у промет прописан је Правилником о облику и садржини шумског жига, обрасцу пропратнице, односно отпремнице, условима и начину жигосања посеченог дрвета, начину вођења евиденције и начину жигосања, односно обележавања четинарских стабала намењених за новогодишње и друге празнике („Службени гласник РСˮ, број 93/16), у даљем тексту: Правилник.

Чланом 14. Правилника прописано је да лице које ставља дрво у промет, осим физичког лица које ставља у промет дрво за сопствене потребе води евиденцију о: примљеном, утрошеном и продатом, односно испорученом дрвету и стању залиха; броју пропратнице/отпремнице, односно исправи која прати робу у превозу у складу са прописима који уређују промет робе по којој је дрво стављено у промет; називу и седишту добављача/испоручиоца и примаоца дрвета; ознаци и броју жига којим је дрво жигосано, врсти и количини дрвета по сортиментима; месту и датуму пријема/испоруке дрвета.

У складу са напред наведеним, Управа за шуме предлаже образац за вођење евиденције који могу користити сва лица која врше промет дрвета. У зависности од делатности којом се баве, лица која стављају дрво у промет могу прилагодити приложени образац – табелу својим потребама.

*Напомена:* Издавање пропратнице, односно отпремнице у складу са Правилником врши се приликом првог стављања посеченог дрвета у промет. Ако се посечено дрво поново ставља у промет, за то дрво издаје се исправа која прати робу у превозу у складу са прописима којима се уређује промет робе и уз ову исправу прилажу се копије пропратнице односно отпремнице, оверене од стране одговорног лица. Пропратница, односно отпремница, и шумски жиг представљају доказ о пореклу дрвета.

ЕВИДЕНЦИЈА ДРВЕТА СТАВЉЕНОГ У ПРОМЕТ

Назив и седиште лица

које води евиденцију

.........................................................................

|  |  |  |  |
| --- | --- | --- | --- |
| Ред.бр. | УЛАЗ |  ИЗЛАЗ | СТАЊЕЗАЛИХА ДРВЕТА (m3)(7)-(10)-(11) |
| Број отпремнице/пропратнице по којој је дрво стављено у промет | Назив/име добављача/испоручиоца | Дрво жигосан о шумским жигом (ознака и број) | Врста дрвета | Врста сорти мента | Количина(m3) | Место и датум пријема/испоруке дрвета | Назив примаоца дрвета | Количина дрвета које се не ставља даље у промет (утрошено за властите потребе, прерађено и сл.) m3 | Дрво поново стављено у промет(дељена пошиљка) |
| Количина(m3) | Број отпремнице или друге исправе која прати дрво у промету | Врста дрвета | Врста сортимента | Назив и адреса купца | Датум стављања у промет |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |
|  . . . |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |
| ... |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |
| ... |  |  |  |  |  |  |  |

 Потпис лица које води евиденцију

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_